***Тәрбиеші:*** *Тауданбек Арай Тауданбекқызы*

***Білім беру аймағы:*** *Әлеуметтік орта*

***Өткізу аймағы:*** *Өзін-өзі тану*

***Тақырыбы:*** *Мен Отанымды сүйемін*

***Мақсаты:***

*1. Отан, сүйіспеншілік, татулық туралы түсініктерін кеңейту;*

*2. Отанға деген сүйіспеншілігін, мақтанышын арттыру;*

*3. Отанын сүюге, патриоттыққа тәрбиелеу.*

***Билингвальды компонент:*** *Отан- Родина, туған жер – родная земля, отбасы – семья.*

***Интеграция:*** *Тіл дамыту, қоршаған орта, сауат ашу*

***Сабақ әдісі:*** *әңгімелеу, түіндіру, сұрақ-жауап, көрнекілік, ойын ойнату.*

|  |  |  |
| --- | --- | --- |
| ***Жұмыс кезеңдері*** | ***Тәрбиешінің әрекеттері*** | ***Балалардың әрекеттері*** |
| ***Қызығушылықты арттыру кезеңі*** | *- Сәлеметсіңдер ме, балалар!*  *Мен сендерді көргеніме қуаныштымын. Ал, балалар қане бәріміз шеңбер құрайық. Күн туған жерімізге нұрын шашып, әрдайым шуағын төгіп тұрады. Сол күнге ұқсас шеңберімізде тұрып әнұранды шырқайық.* |  |
| ***Мақсатты жүзеге асыру кезеңі*** | ***Сұрақ-жауап:***  *-Біздің Отанымыз қалай аталады?*  *-Біз қай қалада тұрамыз?*  *-Қай тілде сөйлейміз?*  *-Біз қандай ұлтпыз?*  *-Шағын орталығымыз қалай аталады?*  *-Тобымыз ше?*  ***Әңгімелесу:*** *Әр адамның өз Отаны болады. Отан – ол біздің туған жеріміз, отбасымыз, осы тобымыз, айнала қоршаған ортамыз. Қазақстан үлкен, ғажап, әдемі ел.* *Қазақстан – біздің сүйікті отанымыз, оны мақтан тұтамыз.*  *- Балалар, сендер Отанымыз туралы не білесіңдер?*  *Фото-суреттермен жұмыс.*  ***Сергіту сәті:***  *Жаттығулар жасаймыз,*  *Жақсы сергіп қаламыз.*  *Біздер тату баламыз,*  *Отанды біз сүйеміз*  *- Балалар, кім отан туралы мақалдар біледі?*  ***Тыныштық сәті:***  *Денелеріңді түзу ұстап, ыңғайлана отырып, көзімізді жұмып әдемі әуен үнімен Отанымыздың әдемі жерлерін елестете қойыңдар, махаббат пен тыныштыққа толы шипалы ауасымен терең дем алайық. Ал, енді көздеріңді ашсаңдар болады.*  *- Балалар әуен тыңдағанда Отан туралы тақпақтар естеріңе түстіме, кім айтады?*  ***Тосын сый: Көгершін-қыз келеді.***  ***Тапсырмасы:***  ***1.Өзіммен-өзім:***  ***Самрұққұсқа көмектесу.***  *Бәтерекке жапырақтарын жапсырайық, жапсырмас бұрын «Отан отбасынан басталатынын» ескеріп, отбасымыздағы ең жақсы көретін адамдарды жапыраққа жазуымыз қажет.*  ***2.Бәйтерек жайлы аңызды,*** *Отанымыздың жүрегі Астанадағы бәйтеректің осылай пайда болғанын айту. Әдемі жерлерін көрсету.*  ***3.Бесік сыры неде?***  ***Дәйексөз: «Отаным – алтын бесігім»*** *Бесікті көрсетіп мәнін түсіндіру, қайталату, жаттату.* | *Сұрақтарға жауап береді*  *-Қазақстан*  *-Өскемен*  *-«Күн»*  *-«Жұлдыз»*  *Мәліметті мұқият тыңдайды, ой қосады.*  *Балалар сурет бойынша білгендерін айтады.*  *Өлең мазмұнына сай жаттығу жасайды.*  *Отан туралы мақалдар айтады*  *Денелерін түзу ұстап, ыңғайлана отырып, көздерін жұмып әдемі әуен тыңдайды.*  *Балалар Отан жайлы орысша, қазақша тақпақ айтады*  *Балалар жазған жапырағын бәтерекке жапсырады.*  *Ертегіні тыңдап, суреттерді қарайды.* |
| ***Рефлексиялық кезең*** | ***Қорытынды:*** *Отанымыз туралы көп айттық, не екенін түсіндік. Біз елімізді, жерімізді, Отанымызды құрметтеп, мақтанамыз. Ол үшін жақсы оқып, ақылды азамат боламыз.*  ***Жүректен-жүрекке шеңбері:***  *Отан бізді баласындай*  *Асырап бізді қорғайды*  *Біз Отанды сүйеміз,*  *Дос боп мәңгі жүреміз!* | *Балалар үш тілде тақпақтарын айтады.*  *Қолдарынан ұстап, өлеңді қайталап айтады, құшақтасып аяқтайды.* |

***Білуі тиіс:*** *Отан туралы түсініктері*

***Меңгеруі тиіс:*** *Отаны жайлы өз ойымен, білгендерімен бөлісе алуды.*

***Үйренуі тиіс:*** *Тапсырмаларды, ойын шартын нақты орындап, өз Отанын сүйе білуді.*